**IEPIRKUMA PROCEDŪRĀ**

**““Siltumnīcefekta gāzu emisiju samazināšana Daugavpils pašvaldības publiskās teritorijas apgaismojuma infrastruktūrā” KPFI finansēto projektu IV kārtas ietvaros”, identifikācijas nr.DPD 2015/23 KPFI**

**ATBILDES UZ PRETENDENTA JAUTĀJUMIEM NR.1**

Daugavpils pilsētas domes (turpmāk – Dome) iepirkumu komisija 2015.gada 15.aprīļa sēdē (protokols nr.2) ir izskatījusi ieinteresēto pretendentu vēstulēs sekojoši uzdotos jautājumu par nolikuma prasību:

*“Konkursa nolikuma 3.9.punktā minēts, ka pretendentam uzvaras gadījuma būs jāveic būvdarbu vadītāja civiltiesiskās atbildības apdrošināšanu. Sakarā ar to ir radies jautājums vai pretendents var iesniegt spēka esošo būvdarbu vadītāja civiltiesiskās atbildības apdrošināšanas gada polisi?*

*Nolikuma 1.pielikuma Tehniskā specifikācija 2.punktā ir norādīts, ka pretendentam ir jāiesniedz apgaismojuma aprēķinus Dialux vai līdzvērtīgā programmā saskaņā ar Profila shēmu. Sakarā ar to, ka apgaismojuma aprēķini sastāda vairāk nekā 1000 lapas, lūdzam skaidrojumu vai šos apgaismojuma aprēķinus mums ir jāiesniedz gan papīra formā, gan elektroniskā formā, vai pretendents var to iesniegt tikai elektroniskā veidā ierakstot diskā?*

*Konkursa nolikuma 1.12.punktā un zemāk minētajos apakšpunktos, 3.7. un 3.8.punktos ir pieprasīts iesniegt piedāvājumu garantijas un kredītiestādes apliecinājuma (darba izpildes garantiju un garantijas laika garantiju). Sakarā ar to ir radies jautājums vai pretendentam ir jāsagatavo augstāk minētus dokumentus katrai līgumslēdzējpusei (Daugavpils pilsētas dome 1.daļai un Daugavpils pilsētas pašvaldības iestāde “Komunālās saimniecības pārvalde” 2., 3., 4.daļām) vai varam iesniegt katru dokumentu vienā eksemplārā adresējot to abām līgumslēdzējpusēm?*

*Iesniedzot dokumentus uz 2 lotēm, dokumenti ir noformējami uz katru loti atsevišķi (tas ir 6 eksemplāri) un divas aploksnes vai kopā (tas ir tikai 3 eksemplāri) un viena aploksne?”*

Domes iepirkuma komisija sniedz sekojošas atbildes uz iepriekšminētajiem jautājumiem:

1. Pretendentam ir tiesības iesniegt spēkā esošu būvdarbu vadītāja civiltiesiskās atbildības apdrošināšanas polises kopiju, ja tā atbilst iepirkuma procedūras nolikuma 3.9.punkta prasībām. Dokumenta, kas apliecina apdrošināšanas prēmijas apmaksu, kopija tiek iesniegta 2 darba dienu laikā pēc līguma parakstīšanas dienas.
2. Ņemot vērā to, ka apgaismojma aprēķini ir tehniskā piedāvājuma sastāvdaļa, kas veido vienotu veselumu un tehniskais piedāvājums tiek pievienots pretendenta piedāvājumam, pretendentam ir pienākums saskaņā ar iepirkuma procedūras nolikuma 1.13.3.apakšpunktu iesniegt apgaismojuma aprēķinus Dialux vai līdzvērtīgā programmā saskaņā ar Profila shēmu gan papīra formā, kas būs pretendenta piedāvājumā cauršūti un rakstiski apliecināti, gan elektroniskā formā, kas ļaus iepirkuma komisijas locekļiem to izvērtēt operatīvāk.
3. Saskaņā ar iepirkuma procedūras nolikuma 1.12.1.punktu piedāvājuma nodrošinājums tiek iesniegts katrai iepirkuma daļai atsevišķi. Saskaņā ar iepirkuma procedūras nolikuma 1.3.punktu līgumslēdzējpuse iepirkuma priekšmeta 1.daļā ir Daugavpils pilsētas dome, bet iepirkuma priekšmeta 2., 3. un 4.daļā līgumslēdzējpuse ir Daugavpils pilsētas pašvaldības iestāde “Komunālās saimniecības pārvalde” Līdz ar to pretendents piedāvājuma nodrošinājumu iesniedz konkrētā iepirkuma priekšmeta daļā, kurā norāda konkrētās iepirkuma priekšmeta daļas līgumslēdzējpusi saskaņā ar iepirkuma procedūras nolikuma prasībām.

Saskaņā ar iepirkuma procedūras nolikuma 3.7.punktu pretendentam jāsaņem kredītiestādes vai apdrošināšanas sabiedrības izsniegta līguma izpildes nodrošinājums 10% (*desmit procentu*) apmērā no pretendenta piedāvātās līguma izpildes summas (bez PVN) konkrētā iepirkuma priekšmeta daļā un saskaņā ar šī nolikuma prasībām. Saskaņā ar iepirkuma procedūras nolikuma 3.8.punktu pretendentam jāsaņem kredītiestādes vai apdrošināšanas sabiedrības izsniegta garantijas laika nodrošinājums 5% (*piecu procentu*) apmērā no apmērā pretendenta piedāvātās līguma izpildes summas (bez PVN) konkrētā iepirkuma priekšmeta daļā un saskaņā ar šī nolikuma prasībām. Līdz ar to pretendents, kuram būtu piešķiramas līguma slēgšanas tiesības, iesniedz kredītiestādes vai apdrošināšanas sabiedrības izsniegtu līguma izpildes nodrošinājumu un garantijas laika nodrošinājumu konkrētā iepirkuma priekšmeta daļā, kurā norāda konkrētās iepirkuma priekšmeta daļas līgumslēdzējpusi saskaņā ar iepirkuma procedūras nolikuma prasībām.

1. Saskaņā ar atklāta konkursa nolikuma 1.13.2.punktu piedāvājumu iesniedz 3 (trīs) eksemplāros, no kuriem viens oriģināleksemplārs ar norādi „ORIĢINĀLS” (papīra formātā), bet pārējie divi oriģināleksemplāra kopijas ar norādi „KOPIJA” (papīra formātā). Piedāvājums iesniedzams aizlīmētā, aizzīmogotā aploksnē. Saskaņā ar atklāta konkursa nolikuma 1.14.1.punktu piedāvājumi ir iesniedzami uz katru (vienu vai vairākām) iepirkuma priekšmeta daļu atsevišķi vienā variantā. Līdz ar to pretendentam ir jāiesniedz piedāvājums katrā daļā atsevišķi 3 trīs eksemplāros aizlīmētā, aizzīmogotā aploksnē.